________________________________  
      (ime, prezime  roditelja ili skrbnika)  
___________________________________________ 
    (adresa)  
______________________________ 
    (mjesto i datum)  
 
RAZREDNOM VIJEĆU _________ razreda 
IX. GIMNAZIJE 
Dobojska 12, Zagreb 
 
ZAMOLBA ZA ODGOVARANJE PO DOGOVORU
u šk. godini 2026./2027.   

u skladu s Odlukom Nastavničkog vijeća IX. gimnazije o odgovaranju po dogovoru,  učenik/ca koji želi ostvariti pravo odgovaranja po dogovoru mora zadovoljavati jedan od sljedeća dva uvjeta.

Učenici koji imaju STATUS VRHUNSKOG SPORTAŠA, uz ovu zamolbu popunjenu i potpisanu od strane roditelja prilažu (zaokružiti):
1. važeću kategorizaciju od Hrvatskog olimpijskog odbora,
2. potvrdu nacionalnog saveza (potvrda nastupa za reprezentaciju), 
3. za individualne sportove – službenu potvrdu za vrhunske rezultate na županijskoj ili državnoj razini koji određuju status,
4. za klupske sportove klupsku potvrda koja sadrži naziv lige i dobnu kategoriju. U potvrdi je potrebno navesti kontakt odgovorne osobe (trener) i tjedno opterećenje sportaša. Odluka se donosi na temelju rezultata, a ne na temelju vremenskog opterećenja. 
Učenici koji su odgovaranje po dogovoru ostvarili na temelju određenog sporta, dužni su sudjelovati/nastupati za školu u sportu na temelju kojeg su dobili status u dogovoru s nastavnikom tjelesne i zdravstvene kulture. Ako u dogovorenom terminu imaju klupske obveze, dužni su donijeti ispričnicu kluba. 
Učenici koji paralelno POHAĐAJU PARALELNU ŠKOLU PO PROGRAMU ODOBRENOM OD MZO-A (glazbenu, baletnu ili neku drugu umjetničku školu), uz ovu zamolbu popunjenu i potpisanu od strane roditelja prilažu:
· potvrdu o pohađanju škole u tekućoj školskoj godini,
· potvrdu s navedenim brojem dana i sati nastave te postignutim rezultatima.
Učenici koji su odgovaranje po dogovoru ostvarili na temelju pohađanja glazbene, baletne ili neke druge umjetničke škole dužni su sudjelovati/nastupati za školu u području iz kojeg su dobili status, a u dogovoru s nastavnikom glazbene umjetnosti. Ako u dogovorenom terminu imaju obveze u drugoj školi, moraju donijeti ispričnicu od iste. 
Ja, roditelj/skrbnik učenika/ce: ______________________________________, razred________  upoznat sam s Odlukom o odgovaranju po dogovoru te zajedno sa svojim djetetom preuzimam odgovornost za nadoknadu propuštenog predviđenog Planom i programom IX. gimnazije. 

Zamolbu je potrebno predati razredniku najkasnije do 25. rujna 2026.  Nepotpune zamolbe se neće razmatrati. Sljedeće razmatranje zamolbi je početkom drugog polugodišta.

Potpis roditelja ili skrbnika:_______________________________ 





ODLUKA NASTAVNIČKOG VIJEĆA O ODGOVARANJU PO DOGOVORU 

KRITERIJI ZA OSTVARIVANJE PRAVA NA ODGOVARANJE PO DOGOVORU
Razredno vijeće može odobriti učenicima odgovaranje po dogovoru u kategorijama:
· sporta (važeća kategorizacija od Hrvatskog olimpijskog odbora, nastupi za klub koji nastupa u najvišem rangu natjecanja u RH - sportske igre, članstvo i nastupi na državnim natjecanjima u individualnim sportovima)
· pohađanja druge škole koja ima program odobren od Ministarstva znanosti i obrazovanja ili 
· specifičnih zdravstvenih poteškoća (odgovaranje po dogovoru može biti omogućeno i tijekom školske godine na osnovi procjene školskog liječnika i/ili stručne službe). 
Razmatranje zamolbi za odgovaranje po dogovoru obavlja se u rujnu tekuće školske godine, a sljedeće razmatranje zamolbi je početkom drugog polugodišta.
OBVEZE UČENIKA S ODOBRENIM ODGOVARANJEM PO DOGOVORU
Učenici kojima je odobreno odgovaranje po dogovoru, dužni su unaprijed dogovarati plan odgovaranja (usmena provjera znanja) s predmetnim nastavnicima (po potrebi s razrednikom i/ili sa stručnom suradnicom psihologinjom) i odgovorno ga se pridržavati. Nastavnik upisuje datume odgovaranja učenika u e-Dnevnik (u dnevnu bilješku). Odobreno odgovaranje po dogovoru podrazumijeva da učenik aktivno sudjeluje u nastavnom procesu i uredno ispunjava sve svoje zadatke/zahtjeve koji se od njega očekuju na svakom nastavnom satu, kao i svi ostali učenici. 
Ako predmetni nastavnik procijeni da učenik, samostalno ili zajedno s ostalim učenicima remeti radnu atmosferu, predmetni nastavnik upisuje bilješku o neprimjerenom ponašanju učenika u bilješku, obavještava razrednika te u konkretnom slučaju, učenik može biti pitan bez najave i dogovora.
Ako učenik izostaje s nastave na dogovoreni termin, dužan je obavijestiti predmetnog nastavnika ili razrednika najmanje tri radna dana prije dogovorenog datuma.
Učenik ne smije izbjegavati dogovorena usmena odgovaranja, posebno neopravdano. Ako učenik izostane u vrijeme dogovorenog termina, nastavnik može provesti ispitivanje bilo koji sljedeći nastavni sat ako procjeni da je potrebno.
Razrednik vodi evidenciju o učenicima koji ne izvršavaju svoje obveze ili se ne ponašaju odgovorno. Drugom bilješkom o neizvršavanju obveza učenika, razrednik saziva Razredno vijeće koje odlučuje o ukidanju odgovaranja po dogovoru. Odgovaranje po dogovoru vrijedi za sve predmete pa se isto tako, ukida za sve predmete.

Učenik kojem je zbog neopravdanih izostanaka ili neprimjerenog ponašanje izrečena pedagoška mjera, gubi taj status danom izricanja pedagoške mjere.
Status odgovaranja po dogovoru Razredno vijeće može odobriti učenicima koji nastupaju na državnom ili međunarodnom natjecanju za školu u tekućoj školskoj godini. 
Sve izostanke koji su vezani uz aktivnosti u klubu ili drugoj školi, roditelji moraju najaviti i ispričati. Svi nenajavljeni odlasci iz škole smatraju se neopravdanim.
Učenici koji su odgovaranje po dogovoru ostvarili na temelju sportskih aktivnosti dužni su sudjelovati/nastupati na poziv voditelja na školskim natjecanjima/nastupima. 
Ako u dogovorenom terminu imaju klupske obveze ili obveze druge škole, dužni su donijeti ispričnicu kluba/škole.    
Učenici sa statusom odgovaranja po dogovoru moraju razumjeti da je isto privilegija koja im omogućuje planiranje obveze zbog izvanškolskih aktivnosti ili izlaženje u susret zbog drugih okolnosti. Kao takvi, svojim odgovornim ponašanjem trebaju biti primjer drugim učenicima.

